एक तो सिर पर ऐग्जाम का प्रैशर और ऊपर से घर वालों का उपवास रखने की जिद, अंदर ही अंदर आप को खाए जा रही है. ऐसे में आप साफसाफ इनकार कर दें कि मैं व्रत वगैरा नहीं रखूंगा. आप के कहने का मतलब यदि ग्रह सही चल रहे हैं तो मैं किताबें न भी पढ़ूं तब भी फर्स्ट डिवीजन से पास हो जाऊंगा. मौमडैड प्लीज इन ऊटपटांग बातों में न फंसें. ये सब पंडितों के अपने जाल में फंसाने के बहाने हैं. यदि मुझे कभी व्रत रखना होगा तो मैं अपने पेट को आराम देने के लिए रखूंगा, जिस से चटोरी जबान पर भी एक दिन के लिए लगाम लगेगी.